Robert Ballantayn

Robert Ballantayn (; ) — şotlandiyalı yazıçı, uşaq və gənclər ədəbiyyatının klassiklərindən biri.Jarndyce. The New York Antiquarian Fair, 8–11 March 2018.Retrieved 28 February 2018. O, xüsusilə macəra janrında yazdığı əsərlərlə tanınır və "Mərcan adası" () romanı ilə dünya şöhrəti qazanmışdır.

 Bioqrafiyası 
Robert Ballantayn 1825-ci ildə Şotlandiyanın Edinburq şəhərində anadan olmuşdur. Ballantayn ailəsi nəşriyyat sahəsində məşhur idi. Gənc yaşlarında Hudson Körfəzi şirkətində işə başlamış və Kanada ərazisində ticarət fəaliyyəti ilə məşğul olmuşdur. Bu illərdəki təcrübələri onun gələcək ədəbi fəaliyyətinə böyük təsir göstərmişdir. Ballantayn 1848-ci ildə ilk əsəri olan "Hudson’s Bay: Or, Life in the Wilds of North America" kitabını nəşr etdirdi. Əsər onun Şimali Amerikada keçirdiyi illərə əsaslanırdı. Ən məşhur əsəri "The Coral Island" (1858) macəra romanıdır. Bu roman üç yeniyetmənin cənub dənizindəki bir adada sağ qalmaq üçün apardığı mübarizədən bəhs edir.Əsər tezliklə böyük populyarlıq qazandı və sonradan Vilyam Qoldinqin "Lord of the Flies" (Milçəklərin hökmdarı) romanına ilham mənbəyi olmuşdur. Ballantayn tez-tez əsərlərinin mövzusunu real həyatdan götürür və yazmazdan əvvəl geniş tədqiqat aparırdı. O, real təbiət hadisələrinə və texnoloji detallara diqqət yetirən müəllif kimi tanınırdı. Robert Ballantayn Viktoriya dövrü uşaq ədəbiyyatının ən tanınmış simalarından biri idi. Onun əsərləri gənc oxuculara cəsarət, fədakarlıq və dostluq kimi dəyərləri aşılamaq məqsədi daşıyırdı. Əsərlərindəki real təsvirlər və didaktik yanaşma uzun illər uşaq ədəbiyyatında örnək olaraq qalmışdır. Ballantayn 1894-cü ildə İngiltərənin Romford şəhərində vəfat etmişdir. Vəfatından sonra onun ədəbi irsi uzun illər oxunmuş və müxtəlif dillərə tərcümə olunmuşdur.

 Əsərləri 
Ballantayn təxminən 80-dən çox kitab yazmışdır. Onun məşhur əsərləri bunlardır:
 The Coral Island (1858)
 The Dog Crusoe and His Master (1860)
 The Lighthouse (1865)
 Fighting the Flames (1867)
 The Battery and the Boiler (1883)

 İstinadlar 

 Biblioqrafiya 

 Ədəbiyyat 

 Xarici keçidlər 

R. M. Ballantyne collection at One More Library

R. M. Ballantyne at Fantastic Fiction